РЕПУБЛИКА СРБИЈА

НАРОДНА СКУПШТИНА

01 Број 06-2/55-19

26. март 2019. године

Б е о г р а д

**З А П И С Н И К**

**ДРУГЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2019. ГОДИНИ,**

**ОДРЖАНЕ 20, 21. И 26. МАРТА 2019. ГОДИНЕ**

Седница је почела у 10 часова и 20 минута.

Седници је председавала Маја Гојковић, председник Народне скупштине.

Председник је, на основу службене евиденције о присутности народних посланика, констатовала да седници присуствују 83 народна посланика, а применом електронског система за гласање утврђено је да су у сали присутна 142 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестила да је јавио да ће одсуствовати народни посланик Ђорђе Милићевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Горан Богдановић, Балша Божовић, Душан Борковић, Маја Виденовић, Ђорђе Вукадиновић, Наташа Вучковић, Звонимир Ђокић, Владимир Ђукановић, Марко Ђуришић, Зоран Живковић, Марко Зељуг, Марија Јањушевић, Горан Јешић, мр Јадранка Јовановић, Чедомир Јовановић, Миланка Карић, Ђорђе Комленски, Ненад Константиновић, др Жарко Кораћ, Мирослав Лазански, Весна Марјановић, Мирослав Маркићевић, Весна Марковић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Бранислав Михајловић, Дејан Николић, Срђан Ного, Богдан Обрадовић, Бошко Обрадовић, Соња Павловић, Душан Петровић, Далибор Радичевић, Зоран Радојичић, Саша Радуловић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Мариника Тепић, Горан Ћирић, Србислав Филиповић, мр Горан Чабради, Александра Чабраја, Гордана Чомић, Дејан Шулкић, Јован Јовановић, Душан Милисављевић, Александар Шешељ, Нада Костић и Војин Биљић.

Народна скупштина је, већином гласова (од 159 присутних народних посланика, 138 је гласало за, а 21 није гласао), усвојила Записник Треће седнице Другог редовног заседања Народне скупштине Републике Србије у 2018. години одржане 30. и 31. октобра и 2, 5, 6, 7. и 9. новембра 2018. године.

Затим је Народна скупштина прешла на утврђивање дневног реда.

Изјашњавајући се о предлозима за разматрање аката, по хитном поступку, Народна скупштина није прихватила: предлог Владе да се, по хитном поступку, стави на дневни ред Предлог закона о потврђивању Акта о оснивању Азијске инфраструктурне инвестиционе банке, који је поднела Народној скупштини 6. марта 2019. године (од 160 присутних народних посланика, 160 није гласало), предлог Владе да се, по хитном поступку, стави на дневни ред Предлог закона о измени Закона о управљању аеродромима, који је поднела Народној скупштини 6. марта 2019. године (од 160 присутних народних посланика, један је гласао за, а 159 није гласало), предлог народног посланика Чедомира Јовановића да се, по хитном поступку, стави на дневни ред Предлог закона о регистрованим истополним заједницама, који је поднео Народној скупштини 4. марта 2019. године (од 160 присутних народних посланика, 160 није гласало), предлог народног посланика Чедомира Јовановића да се, по хитном поступку, стави на дневни ред Предлог закона о изменама и допунама Породичног закона, који је поднео Народној скупштини 4. марта 2019. године (од 160 присутних народних посланика, 160 није гласало) и предлог народног посланика Чедомира Јовановића да се, по хитном поступку, стави на дневни ред Предлог закона о родном идентитету, који је поднео Народној скупштини 4. марта 2019. године (од 160 присутних народних посланика, 160 није гласало).

Изјашњавајући се о предлозима за допуну предложеног дневног реда, Народна скупштина није прихватила: предлоге народног посланика Немање Шаровића да се дневни ред седнице допуни тачкама - Предлог одлуке о образовању Анкетног одбора ради утврђивања чињеница у вези са убиством и политичком позадином убиства Зорана Ђинђића, који је поднео Народној скупштини 15. децембра 2016. године (након образложења народног посланика Немање Шаровића од 159 присутних народних посланика, 18 је гласало за, један се уздржао, а 140 није гласало) и Предлог одлуке о образовању Анкетног одбора ради утврђивања чињеница и околности у вези са притисцима на државне органе и кршење закона током избора за народне посланике у Народној скупштини одржаних 2016. године, који је поднео Народној скупштини 15. октобра 2018. године (након образложења народног посланика Немање Шаровића, од 158 присутних народних посланика, 17 је гласало за, а 141 није гласао), предлог народног посланика Божидара Делића да се дневни ред седнице допуни тачком – Предлог закона о правима бораца и породица погинулих и несталих бораца, који је поднео Народној скупштини 16. новембра 2017. године (након образложења народног посланика Божидара Делића, од 158 присутних народних посланика, 27 је гласало за, а 131 није гласао), предлоге народног посланика Вјерице Радета да се дневни ред седнице допуни тачкама – Предлог закона о измени Породичног закона, који је поднела Народној скупштини 15. октобра 2018. године (након образложења народног посланика Вјерице Радета, од 158 присутних народних посланика, 18 је гласало за, а 140 није гласало) и Предлог закона о изменама и допунама Закона о избору народних посланика, који је поднела Народној скупштини 15. октобра 2018. године (након образложења народног посланика Вјерице Радета, од 154 присутна народна посланика, 18 је гласало за, а 136 није гласало), предлог народног посланика Весне Николић Вукајловић да се дневни ред седнице допуни тачком – Предлог закона о стављању ван снаге Закона о раду, који је поднела Народној скупштини 15. октобра 2018. године (након образложења народног посланика Весне Николић Вукајловић, од 155 присутних народних посланика, 17 је гласало за, а 138 није гласало), предлог народног посланика Наташе Сп. Јовановић да се дневни ред седнице допуни тачком – Предлог закона о изменама Закона о држављанству Републике Србије, који је поднела Народној скупштини 15. октобра 2018. године (након образложења народног посланика Наташе Сп. Јовановић, од 155 присутних народних посланика, 17 је гласало за, а 138 није гласало), предлог народног посланика Ружице Николић да се дневни ред седнице допуни тачком – Предлог закона о изменама Закона о пресађивању људских органа, који је поднела Народној скупштини 15. октобра 2018. године (након образложења народног посланика Ружице Николић, од 155 присутних народних посланика, 17 је гласало за, а 138 није гласало), предлог народног посланика Филипа Стојановића да се дневни ред седнице допуни тачком – Предлог закона о допунама Закона о граничној контроли, који је поднео Народној скупштини 15. октобра 2018. године (након образложења народног посланика Филипа Стојановића, од 156 присутних народних посланика, 18 је гласало за, а 138 није гласало), предлог народног посланика Томислава Љубеновића да се дневни ред седнице допуни тачком – Предлог закона о изменама и допунама Закона о финансијској подршци породици са децом, који је поднео Народној скупштини 15. октобра 2018. године (од 156 присутних народних посланика, 11 је гласало за, а 145 није гласало), предлог народног посланика Дубравка Бојића да се дневни ред седнице допуни тачком – Предлог закона о допунама Закона о психоактивним контролисаним супстанцама, који је поднео Народној скупштини 15. октобра 2018. године (након образложења народног посланика Дубравка Бојића, од 159 присутних народних посланика, 19 је гласало за, а 140 није гласало), предлог народног посланика Зорана Деспотовића да се дневни ред седнице допуни тачком – Предлог закона о изменама Закона о подстицајима у пољопривреди и руралном развоју, који је поднео Народној скупштини 15. октобра 2018. године (након образложења народног посланика Зорана Деспотовића, од 159 присутних народних посланика, 18 је гласало за, а 141 није гласао), предлог народног посланика Срета Перића да се дневни ред седнице допуни тачком – Предлог закона о стављању ван снаге Закона о извршењу и обезбеђењу, који је поднео Народној скупштини 15. октобра 2018. године (након образложења народног посланика Срета Перића, од 159 присутних народних посланика, 21 је гласао за, а 138 није гласало), предлог народног посланика Николе Савића да се дневни ред седнице допуни тачком – Предлог закона о изменама и допунама Закона о уџбеницима који је поднео Народној скупштини 15. октобра 2018. године (након образложења народног посланика Николе Савића, од 159 присутних народних посланика, 20 је гласало за, а 139 није гласало), предлоге народног посланика Милана Лапчевића да се дневни ред седнице допуни тачкама - Предлог закона о изменама и допунама Закона о подстицајима у пољопривреди и руралном развоју, који су Народној скупштини поднели народни посланици Милан Лапчевић и Дејан Шулкић 2. новембра 2016. године (након образложења народног посланика Милана Лапчевића, од 159 присутних народних посланика, два су гласала за, а 157 није гласало), Предлог закона о изменама и допунама Закона о буџетском систему, који су Народној скупштини поднели народни посланици Милан Лапчевић, Горица Гајић и Дејан Шулкић 5. септембра 2017. године (након образложења народног посланика Милана Лапчевића, од 158 присутних народних посланика, два су гласала за, а 156 није гласало), Предлог закона о изменама и допунама Закона о раду, који су Народној скупштини поднели народни посланици Милан Лапчевић, Горица Гајић и Дејан Шулкић 8. јуна 2017. године (након образложења народног посланика Милана Лапчевића, од 157 присутних народних посланика, два су гласала за, а 155 није гласало) и Предлог закона о изменама и допунама Закона о порезу на додату вредност, који је поднео Народној скупштини 20. октобра 2016. године (након образложења народног посланика Милана Лапчевића, од 156 присутних народних посланика, два су гласала за, а 154 нису гласала), предлог народног посланика проф. др Миладина Шеварлића да се дневни ред седнице допуни тачком – Предлог декларације о генетички модификованим организмима (ГМО) и производима од ГМО, који је поднео Народној скупштини 5. маја 2017. године (након образложења народног посланика проф. др Миладина Шеварлића, од 156 присутних народних посланика, 18 је гласало за, а 138 није гласало), предлоге народног посланика Татјане Мацура да се дневни ред седнице допуни тачкама – Предлог закона о изменама и допунама Закона о референдуму и народној иницијативи, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 17. августа 2018. године (од 156 присутних народних посланика, 156 није гласало) и Предлог закона о изменама и допунама Закона о финансијској подршци породици са децом, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 25. септембра 2018. године (од 156 присутних народних посланика, четири су гласала за, а 152 нису гласала), предлог народног посланика Владимира Ђурића да се дневни ред седнице допуни тачком – Предлог закона о регулисању јавног дуга Републике Србије на име умањења пензија по основу Закона о привремном начину утврђивања исплате пензија, који су Народној скупштини поднели народни посланици Владимир Ђурић, Татјана Мацура, Александар Стевановић, Љупка Михајловска и Ненад Божић 21. септембра 2018. године (од 155 присутних народних посланика, три су гласала за, а 152 нису гласала), предлоге народног посланика Александра Стевановића да се дневни ред седнице допуни тачкама – Предлог закона о измени Кривичног законика, који је поднео Народној скупштини 16. октобра 2018. године (од 154 присутна народна посланика, 154 нису гласала) и Предлог закона о измени Закона о јавном реду и миру, који је поднео Народној скупштини 16. октобра 2018. године (од 154 присутна народна посланика, 154 нису гласала), предлоге народног посланика Зорана Живковића да се дневни ред седнице допуни тачкама – Предлог закона о допуни Закона о Влади, који је поднео Народној скупштини 25. јула 2016. године (од 154 присутна народна посланика, један је гласао за, а 153 нису гласала) иПредлог закона о измени Закона о раду, који је поднео Народној скупштини 9. децембра 2016. године (од 155 присутних народних посланика, 155 није гласало), предлог народног посланика Маријана Ристичевића да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за ненаменско трошење средстава додељених за предизборну кампању, који је поднео Народној скупштини 27. марта 2018. године (након образложења народног посланика Маријана Ристичевића, од 156 присутних народних посланика, 27 је гласало за, а 129 није гласало), предлоге народног посланика Зорана Живковића да се дневни ред седнице допуни тачкама – Предлог закона о допуни Закона о избору председника Републике, који је поднео Народној скупштини 1. новембра 2016. године (од 156 присутних народних посланика, 156 није гласало) и Предлог закона о допуни Закона о избору народних посланика, који је поднео Народној скупштини 12. јануара 2017. године (од 156 присутних народних посланика, 156 није гласало), предлог народног посланика Маријана Ристичевића да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за посете Народној скупштини Републике Србије одређених екстремистичких организација и појединаца, који је поднео Народној скупштини 27. марта 2018. године (након образложења народног посланика Маријана Ристичевића, од 157 присутних народних посланика, 11 је гласало за, а 146 није гласало), предлоге народног посланика Зорана Живковића да се дневни ред седнице допуни тачкама – Предлог закона о допунама Закона о високом образовању, који је поднео Народној скупштини 15. октобра 2018. године (од 157 присутних народних посланика, 157 није гласало) и Предлог резолуције Народне скупштине о признању и осуди геноцида над Јерменима почињеном у Османском царству у периоду од 1915. до 1922. године, који је поднео Народној скупштини 16. августа 2016. године (од 157 присутних народних посланика, један је гласао за, а 156 није гласало), предлог народног посланика Маријана Ристичевића да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за афере повезане са бившим градоначелником Београда Драганом Ђиласом и ненаменским трошењем средстава, који је поднео Народној скупштини 27. марта 2018. године (након образложења народног посланика Маријана Ристичевића, од 157 присутних народних посланика, 14 је гласало за, а 143 нису гласала), предлоге народног посланика Зорана Живковића да се дневни ред седнице допуни тачкама – Предлог закона о допуни Закона о избору народних посланика, који је поднео Народној скупштини 16. августа 2016. године (од 157 присутних народних посланика, 157 није гласало) и Предлог закона о измени Закона о финансирању политичких активности, који је поднео Народној скупштини 16. августа 2016. године (од 157 присутних народних посланика, 157 није гласало), предлог народног посланика Маријана Ристичевића да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за афере повезане са Александром Јерков и везом са страним обавештајним организацијама и шпијунским службама, који је поднео Народној скупштини 4. октобра 2018. године (након образложења народног посланика Маријана Ристичевића, од 157 присутних народних посланика, 14 је гласало за, а 143 нису гласала), предлоге народног посланика Зорана Живковића да се дневни ред седнице допуни тачкама – Предлог закона о планирању и уређeњу простора и насеља, који је поднео Народној скупштини 16. августа 2016. године (од 159 присутних народних посланика, 159 није гласало) и Предлог одлуке о образовању Анкетног одбора ради утврђивања чињеница и околности које су довеле до незаконитог одузимања дозволе за рад Акционарског друштва за осигурање „Таково осигурање“, Крагујевац, који је поднео Народној скупштини 13. јула 2017. године (од 159 присутних народних посланика, 159 није гласало), предлоге народног посланика Маријана Ристичевића да се дневни ред седнице допуни тачкама – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за проглашење лажне државе Косово, утицаја који је на то имало мишљење Међународног суда правде, те поводом тога одговорности бившег министра иностраних послова Вука Јеремића, који је поднео Народној скупштини 27. марта 2018. године (након образложења народног посланика Маријана Ристичевића, од 157 присутних народних посланика, 18 је гласало за, један се уздржао, а 138 није гласало) и Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за изјаве Санде Рашковић Ивић о Сребреници и Олуји, који је поднео Народној скупштини 27. марта 2018. године (након образложења народног посланика Маријана Ристичевића, од 159 присутних народних посланика, 19 је гласало за, а 140 није гласало).

Народна скупштина је, већином гласова (од 159 присутних народних посланика, 132 су гласала за, 17 против, а десет није гласало), прихватила предлог народног посланика Маје Гојковић да се обави:

**заједнички начелни и јединствени претрес о:**

- **Предлогу закона о финансирању Аутономне покрајине Војводине**, који су поднели народни посланици Ненад Чанак, Олена Папуга и Нада Лазић (број 400-292/19 од 20. фебруара 2019. године) и

- **Предлогу резолуције Народне скупштине Републике Србије о Војводини,** који су поднели народни посланици Ненад Чанак, Олена Папуга и Нада Лазић (број 02-291/19 од 20. фебруара 2019. године).

Народна скупштина је, већином гласова (од 159 присутних народних посланика, 133 су гласала за, 17 против, а девет није гласало), утврдила дневни ред Друге седнице Првог редовног заседања Народне скупштине Републике Србије у 2019. години, у целини:

1. **Предлог закона о финансирању Аутономне покрајине Војводине**, који су поднели народни посланици Ненад Чанак, Олена Папуга и Нада Лазић (број 400-292/19 од 20. фебруара 2019. године) и

2. **Предлог резолуције Народне скупштине Републике Србије о Војводини,** који су поднели народни посланици Ненад Чанак, Олена Папуга и Нада Лазић (број 02-291/19 од 20. фебруара 2019. године).

Затим је Народна скупштина прешла на рад по утврђеном дневном реду, односно на **заједнички начелни и јединствени претрес o предлозима аката из тачака 1. и 2. дневног реда.**

Председник Народне скупштине је, сагласно члану 157. став 2. и члану 190. Пословника Народне скупштине, отворила **заједнички начелни и једнствени претрес о:**

- **Предлогу закона о финансирању Аутономне покрајине Војводине** и

- **Предлогу резолуције Народне скупштине Републике Србије о Војводини.**

Уводно излагање о предлозима аката поднео је представник предлагача, народни посланик Ненад Чанак.

У заједничком начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, представник предлагача Ненад Чанак (након чијег излагања су узајамно реплицирали народни посланик др Александра Томић и представник предлагача Ненад Чанак), проф. др Војислав Шешељ, председник Посланичке групе Српска радикална странка и Душан Бајатовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чега је председник одредила паузу до 15 часова и 10 минута).

После паузе седница је настављена у 15 часова и 15 минута.

У наставку заједничког начелног и јединственог претреса учествовали су народни посланици: Вјерица Радета (која се јавила за реплику), Балинт Пастор, председник Посланичке групе Савез војвођанских Мађара – Партија за демократско деловање (након чега је народни посланик Милорад Мирчић, указао на повреду члана 68. Пословника и затражио, након објашњења које је дао председавајући проф. др Владимир Маринковић, потпредседник Народне скупштине, да се Народна скупштина о томе изјасни у Дану за гласање), представник предлагача Ненад Чанак (коме је реплицирао народни посланик Душан Бајатовић, након чега се за реч јавио представник предлагача Ненад Чанак, а затим су се за реч, по Пословнику, јавили народни посланици Вјерица Радета - не наводећи члан Пословника на који се повреда односи и Неђо Јовановић - указао на повреду члана 27. Пословника, после чега су се за реч и реплику наизменично јавили представник предлагача Ненад Чанак и народни посланик др Владимир Орлић), др Александар Мартиновић (након чега су се за реч, по Пословнику, јавили народни посланици Неђо Јовановић - указао на повреду члана 107. Пословника и Вјерица Радета - указала на повреду члана 27. став 1. Пословника, а затим су се за реплику јавили народни посланик др Владимир Орлић, представник предлагача Ненад Чанак и народни посланик Душан Бајатовић, после чега је народни посланик Наташа Сп. Јовановић указала на повреде чл. 107. и 27. Пословника, а затим се за реч јавио Бранислав Недимовић, министар пољопривреде, шумарства и водопривреде), представник предлагача Ненад Чанак (након чега су се за реч, по Пословнику, јавили народни посланици Неђо Јовановић - указао на повреду члана 27. Пословника и Вјерица Радета - указала на повреду члана 27. став 1. Пословника, а објашњење је дала председник Народне скупштине), др Милорад Мијатовић, председник Посланичке групе Социјалдемократска партија Србије, Маријан Ристичевић, заменик председника Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА (након чега су узајамно реплицирали народни посланици Вјерица Радета и др Милорад Мијатовић), Нада Лазић, представник Посланичке групе Либерално демократска партија – Лига социјалдемократа Војводине – СДА Санџака и др Александар Мартиновић, председник Посланичке групе Српска напредна странка.

Првог дана рада, седница је завршена у 18,00 часова.

**Други дан рада – 21. март 2019. године**

Седница је почела у 10 часова и 10 минута.

Седници је председавао проф. др Владимир Маринковић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 75 народних посланика, а применом електронског система за гласање утврђено је да је у сали присутно 89 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Наташа Сп. Јовановић, представник Посланичке групе Српска радикална странка – од председника Републике, председника Владе и министра правде, Милија Милетић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА - од министра пољопривреде, шумарства и водопривреде и прим. др Владо Бабић, представник Посланичке групе Српскa напреднa странкa – од министра здравља.

Обавестио је да ће одсуствовати народни посланик Ђорђе Милићевић.

Према евиденцији Службе Народне скупштине седници нису присуствовали, а нису обавестили председника о спречености, народни посланици: Верољуб Арсић, Душан Бајатовић, Александра Белачић, Горан Богдановић, Ненад Божић, Балша Божовић, Душан Борковић, Маја Виденовић, Ђорђе Вукадиновић, др Дијана Вукомановић, Наташа Вучковић, Младен Грујић, проф. др Зоран Драгишић, Звонимир Ђокић, Владимир Ђукановић, Марко Ђуришић, Зоран Живковић, Владан Заграђанин, Марко Зељуг, Марија Јевђић, Горан Јешић, мр Јадранка Јовановић, Чедомир Јовановић, Петар Јојић, доц. др Михаило Јокић, Миланка Карић, Ђорђе Комленски, Ненад Константиновић, др Жарко Кораћ, Радмило Костић, Мирослав Лазански, Миодраг Линта, Александра Мајкић, Момчило Мандић, Марјана Мараш, Весна Марјановић, Мирослав Маркићевић, Весна Марковић, Драган Марковић, Татјана Мацура, Остоја Мијаиловић, Јелена Мијатовић, Зоран Милекић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, др Светлана Николић Павловић, Срђан Ного, Богдан Обрадовић, Бошко Обрадовић, Марија Обрадовић, Соња Павловић, Душан Петровић, Мира Петровић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Мирослава Станковић-Ђуричић, Александар Стевановић, др Ана Стевановић, Мариника Тепић, Новица Тончев, Горан Ћирић, Србислав Филиповић, Фатмир Хасани, мр Горан Чабради, Александра Чабраја, проф. др Војислав Шешељ, Дејан Шулкић, Јован Јовановић, др Драган Весовић, Јелена Вујић Обрадовић, Душан Милисављевић, Александар Шешељ, Сандра Божић, Нада Костић и Војин Биљић.

У наставку заједничког начелног и јединственог претреса учествовали су народни посланици: Драган Јовановић, представник предлагача Нада Лазић (након чијег излагања су узајамно реплицирали народни посланик Драган Јовановић и представник предлагача Нада Лазић), проф. др Миладин Шеварлић (затим је народни посланик Маријан Ристичевић - указао на повреду члана 106. Пословника, а након објашњења која је дала председник затражио је да се Народна скупштина, у Дану за гласање, изјасни о томе), Олена Пауга, Ана Караџић, Жика Гојковић, проф. др Јахја Фехратовић, Вјерица Радета, проф. др Марко Атлагић, проф. др Жарко Обрадовић, представник предлагача Ненад Чанак (након чега су се за реплику јавили народни посланици проф. др Жарко Обрадовић и Вјерица Радета, а затим се за реч јавио министар Бранислав Недимовић), Милан Лапчевић (након чијег излагања се за реч јавио министар Бранислав Недимовић, коме је реплицирао народни посланик Милан Лапчевић), представник предлагача Ненад Чанак (након чијег излагања се за реч јавио министар Бранислав Недимовић, коме је реплицирао народни посланик Милан Лапчевић), Александар Марковић, представник предлагача Ненад Чанак (након чијег излагања су се за реч и реплику наизменично јавили народни посланик др Александар Мартиновић и представник предлагача Ненад Чанак), Милија Милетић (након чијег излагања је народни посланик др Александар Мартиновић реплицирао представнику предлагача Ненаду Чанку, а затим је председник, у складу са чланом 27. и чланом 87. ст. 2. и 3. Пословника, продужила рад Народне скупштине и после 18,00 часова), Милорад Мирчић, Јован Палалић, представник предлагача Ненад Чанак (након чијег излагања су узајамно реплицирали народни посланик Јован Палалић и представник предлагача Ненад Чанак), Неђо Јовановић и Немања Шаровић (након чега је председник одредила паузу у трајању од једног часа).

После паузе седница је настављена у 15 часова и 15 минута.

У наставку заједничког начелног и јединственог претреса учествовали су народни посланици: Милимир Вујадиновић, Момо Чолаковић, проф. др Владимир Маринковић (након чијег излагања је народни посланик Вјерица Радета указала на повреду члана 104. Пословника), Јелена Жарић Ковачевић, др Десанка Репац, Александра Малетић, Јасмина Обрадовић, Радован Јанчић, прим. др Владо Бабић, Маја Гојковић, представник предлагача Ненад Чанак, Љиљана Малушић, Зоран Бојанић и Бојан Торбица, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА.

Затим је председавајући проф. др Владимир Маринковић, потпредседник Народне скупштине, закључио заједнички начелни и јединствени претрес.

Другог дана рада, седница је завршена у 17 часова и 25 минута.

**Трећи дан рада – 26. март 2019. године**

Седница је почела у 10 часова и 10 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 110 народних посланика, а применом електронског система за гласање утврђено је да је у сали присутно 99 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: проф. др Војислав Шешељ, председник Посланичке групе Српска радикална странка – од министра унутрашњих послова, др Муамер Бачевац, представник Посланичке групе Социјалдемократска партија Србије – од министра правде и Републичког јавног тужилаштва, Мирјана Драгаш, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе, министра за рад, запошљавање, борачка и социјална питања, министра одбране и министра унутрашњих послова, Милија Милетић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА - од министра грађевинарства, саобраћаја и инфраструктуре и директора Путева Србије и Александар Марковић, представник Посланичке групе Српска напредна странка - од министра унутрашњих послова.

Председавајући је обавестио да су јавили да ће одсуствовати народни посланици Ђорђе Милићевић и проф. др Владимир Маринковић.

Према евиденцији Службе Народне скупштине седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Горан Богдановић, проф. др Снежана Богосављевић-Бошковић, Ненад Божић, Балша Божовић, Маја Виденовић, Ђорђе Вукадиновић, др Дијана Вукомановић, Наташа Вучковић, Младен Грујић, Миљан Дамјановић, Звонимир Ђокић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Марко Зељуг, Марија Јањушевић, Горан Јешић, мр Јадранка Јовановић, Наташа Ст. Јовановић, Чедомир Јовановић, Петар Јојић, доц. др Михаило Јокић, Миланка Карић, Ненад Константиновић, др Жарко Кораћ, Мирослав Лазански, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, Соња Павловић, Јован Палалић, Марко Парезановић, Душан Петровић, Мира Петровић, Зоран Радојичић, Саша Радуловић, Катарина Ракић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Мариника Тепић, Горан Ћирић, Фатмир Хасани, мр Горан Чабради, Александра Чабраја, Гордана Чомић, Дејан Шулкић, Јован Јовановић, др Драган Весовић, Душан Милисављевић, Нада Костић и Војин Биљић.

Затим је Народна скупштина наставила рад и прешла на претрес у појединостима о **1. тачки дневног реда - ПРЕДЛОГУ ЗАКОНА О ФИНАНСИРАЊУ АУТОНОМНЕ ПОКРАЈИНЕ ВОЈВОДИНЕ.**

Председавајући Верољуб Арсић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Народни посланик Маријан Ристичевић, писаним путем 18. марта 2019. године, повукао је амандмане на чланове: 2, 3, 6, 7, 8, 9. и 11. Предлога закона.

У претресу о Амандману на наслов изнад члана и члан 1. који је поднела народни посланик Вјерица Радета, учествовали су подносилац Амандмана и народни посланици Ненад Чанак, представник предлагача (коме је реплицирала народни посланик Вјерица Радета) и Драган Шормаз (коме је реплицирао народни посланик Ненад Чанак, након чега су уследиле узајамне реплике народних посланика Драгана Шормаза и Ненада Чанка).

У претресу о Амандману на члан 2. који је поднела народни посланик Наташа Сп. Јовановић, учествовали су подносилац Амандмана и представник предлагача, народни посланик Ненад Чанак (након чега су уследиле узајамне реплике народних посланика Наташе Сп. Јовановић и Ненада Чанка).

У претресу о Амандману на наслов изнад члана и члан 3. који је поднела народни посланик Ружица Николић, учествовала је подносилац Амандмана.

У претресу о Амандману на члан 4. који је поднео народни посланик Срето Перић, учествовали су подносилац Амандмана и народни посланици Маријан Ристичевић (после чега се за реч јавио народни посланик Ненад Чанак, представник предлагача) Милан Лапчевић (коме је реплицирао народни посланик Ненад Чанак, а затим су уследиле узајамне реплике народних посланика Милана Лапчевића и Ненада Чанка), Драган Шормаз (коме је реплицирао народни посланик Ненад Чанак, а затим су уследиле узајамне реплике народних посланика Драгана Шормаза и Ненада Чанка) и Маријан Ристичевић.

У претресу о Амандману на члан 5. који је поднео народни посланик Александар Шешељ, учествовао је подносилац Амандмана.

У претресу о Амандману на члан 6. који је поднео народни посланик Милорад Мирчић, учествовао је подносилац Амандмана.

У претресу о Амандману на наслов изнад члана и члан 8. који је поднео народни посланик Немања Шаровић, учествовао је подносилац Амандмана (после чега су се за реч, по Пословнику, јавили народни посланици проф. др Јахја Фехратовић и Немања Шаровић, који је указао на повреду члана 27. Пословника, а после објашњења које је дао председавајући затражио је да се Народна скупштина, у Дану за гласање, изјасни о овој повреди).

У претресу о Амандману на члан 9. који је поднела народни посланик Александра Белачић, учествовала је подносилац Амандмана.

У претресу о Амандману на наслов изнад члана и члан 10. који је поднео народни посланик Томислав Љубеновић, учествовао је подносилац Амандмана.

У претресу о Амандману на члан 11. који је поднео народни посланик Никола Савић, учествовао је подносилац Амандмана.

У претресу о Амандману на члан 12. који је поднео народни посланик Зоран Деспотовић, учествовали су подносилац Амандмана и народни посланици Ненад Чанак, представник предлагача, Вјерица Радета и Маријан Ристичевић.

Затим је председавајући Верољуб Арсић, потпредседник Народне скупштине закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Председавајући је, сагласно члану 87. став 5. Пословника Народне скупштине, одредио уторак, 26. март 2019. године, са почетком у 15 часова и 15 минута, као Дан за гласање, о тачкама дневног реда Друге седнице Првог редовног заседања Народне скупштине Републике Србије у 2019. години.

После паузе, седница је настављена у 15 часова и 20 минута, а применом електронског система за гласање утврђено je да је у сали присутно 138 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање о предлозима аката из тачака 1. и 2. дневног реда седнице.

**1. тачка дневног реда – ПРЕДЛОГ ЗАКОНА О ФИНАНСИРАЊУ АУТОНОМНЕ ПОКРАЈИНЕ ВОЈВОДИНЕ**

Народна скупштина није прихватила Предлог закона, у начелу (од 139 присутних народних посланика, девет је гласало за, 119 против, један се уздржао, а 10 није гласало).

Народна скупштина није прихватила амандмане народних посланика: Вјерице Радета на наслов изнад члана и члан 1. (од 139 присутних народних посланика, један је гласао за, а 138 није гласало), Наташе Сп. Јовановић на члан 2. (од 139 присутних народних посланика, један је гласао за, а 138 није гласало), Ружице Николић на наслов изнад члана и члан 3. (од 139 присутних народних посланика, 139 није гласало), Срета Перића на члан 4. (од 139 присутних народних посланика, 139 није гласало), Александра Шешеља на члан 5. (од 139 присутних народних посланика, 139 није гласало), Милорада Мирчића на члан 6. (од 139 присутних народних посланика, 139 није гласало), Миљана Дамјановића на члан 7. (од 138 присутних народних посланика, 138 није гласало), Гордане Чомић на члан 7. (од 139 присутних народних посланика, 139 није гласало) и на члан 10. (од 139 присутних народних посланика, 139 није гласало), Немање Шаровића на наслов изнад члана и члан 8. (од 139 присутних народних посланика, 139 није гласало), Александре Белачић на члан 9. (од 139 присутних народних посланика, 139 није гласало), Томислава Љубеновића на наслов изнад члана и члан 10. (од 139 присутних народних посланика, 139 није гласало), Николе Савића на члан 11. (од 139 присутних народних посланика, 139 није гласало) и Зорана Деспотовића на члан 12. (од 139 присутних народних посланика, 139 није гласало).

Народна скупштина није усвојила Предлог закона о финансирању Аутономне покрајине Војводине, у целини (од 139 присутних народних посланика, осам је гласало за, 121 против, један се уздржао, а девет није гласало).

**2. тачка дневног реда – ПРЕДЛОГ РЕЗОЛУЦИЈЕ НАРОДНЕ СКУПШТИНЕ РЕПУБЛИКЕ СРБИЈЕ О ВОЈВОДИНИ**

Народна скупштина није прихватила Предлог резолуције, у начелу (од 140 присутних народних посланика, четири су гласала за, 126 против, један се уздржао, а девет није гласало).

Народна скупштина није прихватила амандмане народних посланика: Вјерице Радета на наслов Предлога резолуције (од 140 присутних народних посланика, 140 није гласало), Маријана Ристичевића на назив Резолуције и ставове 1, 2, 3, 6, 7, 8. и 9. (од 140 присутних народних посланика, један је гласао за, а 139 није гласало), Милорада Мирчића на ставове 1, 2, 3, 4, 5, 6, 7, 8. и 9. Предлога резолуције (од 140 присутних народних посланика, 140 није гласало), Гордане Чомић на ставове 8. и 9. Предлога резолуције, са исправком (од 140 присутних народних посланика, 140 није гласало), Ружице Николић на став 9. тачку 1. Предлога резолуције (од 140 присутних народних посланика, 140 није гласало), Срета Перића на став 9. тачку 2. Предлога резолуције (од 140 присутних народних посланика, 140 није гласало), Александра Шешеља на став 9. тачку 3. Предлога резолуције (од 140 присутних народних посланика, 140 није гласало), Наташе Сп. Јовановић на став 9. тачку 4. Предлога резолуције (од 140 присутних народних посланика, 140 није гласало) и Немање Шаровића на став 9. тачку 5. Предлога резолуције (од 140 присутних народних посланика, 140 није гласало).

Народна скупштина није усвојила Предлог резолуције Народне скупштине Републике Србије о Војводини, у целини (од 140 присутних народних посланика, четири су гласала за, 129 против, а седам није гласало).

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреде: члана 68. Пословника, на коју је указао народни посланик Милорад Мирчић, на седници 20. марта 2019. године, у 15 часова и 39 минута (од 140 присутних народних посланика, 140 није гласало), члана 106. Пословника, на коју је указао народни посланик Маријан Ристичевић, на седници 21. марта 2019. године, у 10 часова и 43 минута (од 133 присутна народна посланика, један је гласао за, а 132 нису гласала) и члана 27. Пословника, на коју је указао народни посланик Немања Шаровић, на седници 26. марта 2019. године, у 12 часова и 25 минута (од 133 присутна народна посланика, 133 нису гласала).

Пошто је Народна скупштина обавила разматрање и одлучивање о свим тачкама дневног реда седнице, председавајући Верољуб Арсић, потпредседник Народне скупштине је, сагласно члану 102. Пословника, закључио Другу седницу Првог редовног заседања Народне скупштине Републике Србије у 2019. години.

Седница је закључена у 15 часова и 30 минута.

ГЕНЕРАЛНИ СЕКРЕТАР ПРЕДСЕДНИК

Срђан Смиљанић Маја Гојковић